

**Projektu uzraudzības komisijas sēdes protokols**

Ādažu novadā, 2024. gada 22. jūlijā  Nr. ĀNP/1-7-5/24/24

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, E.Kāpa, S.Mūze, G.Dzenis, I.Pērkone

**Nepiedalās:** V.Bulāns, G.Miglāns

**Uzaicināti:** I.Plikgalve, J.Galakrodznieks

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst. 13.46

DARBA KĀRTĪBA

1. Plūdu projekta norise.
2. Ziņojums par projekta “Upesceļi II” (*Riverways II*) īstenošanu.
3. Par projektu “Pašvaldības pielāgošanās klimata pārmaiņām”, Krastupes ielas pārbūve.

SANĀKSMES GAITA

|  |
| --- |
| 1. **Plūdu projekta norise** |

(I.Plikgalve)

I.PLIKGALVE informē, ka līguma izpildes garantijas apdrošināšanas polise uz šo dienu (22.07.2024) nav saņemta, bet būvuzņēmējs informē, ka tā sagaidāma dienas gaitā. Pēc polises saņemšanas tiks nosūtīts informatīvs e-pasts PUK komisijas locekļiem par saņemto polisi (papildinājums – līdz darba dienas beigām pašvaldībā tika saņemts polises pagarinājuma dokuments).

KOMISIJA NOLEMJ: **Uzdot Attīstības un projektu nodaļai uz Projektu uzraudzības komisijas sēdi 5. augustā sniegt ziņojumu par projekta izpildes statusu.**

|  |
| --- |
| 1. **Ziņojums par projekta “Upesceļi II” (*Riverways II*) īstenošanu** |

(J.Galakrodznieks)

J.GALAKRODZNIEKS informē par projekta darba plānu, finansējumu, projekta partneriem, pārvaldību, izpildes alternatīvām. Projekta ietvaros plānotas trīs piestātnes laivošanas maršrutā “Iļķene – Carnikava”, kas tiktu pielāgotas plašākai sabiedrībai, uzlabojot vides pieejamību un citām upes tūristu atpūtas aktivitātēm.

Projekta gaitā konstatēts, ka plānotajā laivu piestātnē Iļķenē nākotnē paredzēta tilta būvniecība, kas potenciāli šķērsotu rekreācijas infrastruktūras uzlabojumu vietu.

KOMISIJA precizē nosacījumus projekta sasniedzamajiem rādītājiem un pienākumus pēcuzraudzības periodam.

J.GALAKROZDNIEKS precizē, ka no pašvaldības puses nepieciešama iekārtoto laivošanas vietu uzturēšana.

KOMISIJA atzīst uz, ka tilta uz Āņiem būvniecības plāni nav konkretizēti, tā vēl arvien ir tikai iecere, tāpēc ieteicams projekta “Upesceļi II” gaitā pieturēties pie sākotnējā projekta īstenošanas plāna un izvietot laivu piestātnes vietu Iļķenē.

KOMISIJA NOLEMJ: **Uzdot Attīstības un projektu nodaļai iespējami ātri Projektu uzraudzības komisijas kādā no sēdēm augustā ziņot paredzamās projekta izmaksas.**

|  |
| --- |
| 1. **Par projektu “Pašvaldības pielāgošanās klimata pārmaiņām”,**   **Krastupes ielas pārbūve** |

(I.Pērkone)

I.PĒRKONE informē, ka, apkopojot veiktās izpētes secināts, ka pārfinansējuma piesaistei nepieciešamo izmaksu-ieguvumu analīzi var iepirkt ar cenu aptauju. Ir sagatavots darba uzdevums, un piedāvājums izsūtīts trīs pretendentiem. Piedāvājumi tiek gaidīti līdz 26. jūlijam, darbu izpildei tiek plānotas 8 nedēļas.

Projektam kopā pašvaldības budžetā paredzēts finansējums 99 375.79 EUR, no kura ~ 4000 EUR var novirzīt izdevumu un ieguvumu analīzes izstrādes izdevumu apmaksai, un papildu 4000 EUR vajadzēs iekļaut 2025. gada budžetā projektēšanas izdevumu segšanai.

KOMISIJA NOLEMJ: **Pieņem informāciju zināšanai.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU